Erill í umferðareftirliti í Borgarfirði í nótt Nokkur erill var hjá lögreglunni í Borgarfirði og Dölum í nótt við umferðareftirlit . Talverð umferð var um þjóðvegina í gær vegna komandi helgar . Við eftirlit urðu tveir ökumenn uppvísir að akstri undir áhrifum fíkniefna og einn var tekinn ölvaður . Þá var nokkuð um hraðakstur . Sá sem hraðast fór ók á 118 km hraða á klst þar sem hámarkshraði er 90 km/klst . Eftir nýlega hækkun sekta fær viðkomandi 50 þúsund króna sekt og einn punkt í ökuferilsskrá . Að sögn Ómars Jónssonar , varðstjóra hjá LBD er aukinn viðbúnaður lögreglu vegna Verslunarmannahelgarinnar , fleiri menn að störfum á sólarhringsvöktum . Ómar býst við að umferðareftirlit verði annasamast í störfum lögreglunnar um helgina . Eitt umferðaróhapp varð í gær í umdæmi lögreglunnar , en þá valt bíll í lausamöl við Mela í Melasveit . Þrennt var í bílnum og voru allir fluttir til skoðunar á SHA en enginn alvarlega slasaður .